Veiði á að hefjast í Þverá í Borgarfirði , einni fremstu laxveiðiá landsins , í fyrramálið . Úrhellisrigning hefur verið í Borgarfirði undanfarna daga og er áin því kakóbrún að lit og veiðivon lítil sem engin að sögn veiðimanna . Áfram er rigning í veðurspám út vikuna að undanskildum þriðjudegi og því bíða menn spenntir eftir að sjá hvort áin nái að hreinsa sig milli lægða um miðja vikuna .